पाएं अपने शहर की ताज़ा ख़बरें और फ्री ई-पेपरडाउनलोड करें
रेड अलर्ट अनुशासन पखवाड़े को लेकर अब पुलिस अलर्ट हो गई है और पुलिस ने सख्ती दिखाना शुरू कर दिया है। पुलिस ने भी गुरुवार को कार्रवाई करते हुए बेवजह घूमने वाले 6 लोगों को पकड़कर क्वॉरेंटाइन सेंटर भेज दिया। वहीं 2 वाहनों को जब्त किया और 41 बिना मास्क लोगों के चालान काटे गए हैं।कार्यवाहक थानाधिकारी मुकेश गुर्जर ने बताया कि बेवजह घूमने वाले लोगों के खिलाफ कार्यवाही लगातार जारी रहेगी। डिप्टी एसपी सतंराम मीना ने बताया कि मेहंदीपुर बालाजी की एक धर्मशाला में क्वॉरेटाइन सेंटर बनाया गया है। इसमें सिकन्दरा, मानपुर, मेहंदीपुर बालाजी में बेवजह घूमने वाले लोगों को धर्मशाला में रखा जाएगा।
गुरुवार को पुलिस ने जितेंद्र बेरवा, गोलू गुर्जर, मोनू सैनी, विनोद बैरवा, संजय मीणा, बने सिंह सहित छह जनों को क्वॉरेंटाइन किया। इसके बाद कोरोना की जांच कराई जाएगी और 14 दिन तक क्वॉरेटाइन सेंटर पर रखा जायेगा और बेवजह घूमने वाले लोगों से शपथ पत्र लिया जाएगा और 14 दिन तक कहीं भी आ जा नहीं सकेंगे। बिना काम घूमने वाले लोगों पर अब पुलिस लगातार निगरानी बनाए हुए हैं और पुलिस को देखते ही उन लोगों पर कार्रवाई की जा रही है
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn